Першы ўрок беларускай мовы ў рускамоўнай школе. “Сёння ў нас незвычайны ўрок. Мы пачынаем вывучаць родную мову. А якая мова для нас родная?” – пытае настаўнік. А дзеці адказаць на гэтае пытанне не могуць. Чаму? Таму, што многія вучні ніколі не чулі беларускай мовы, не сутыкаліся з носьбітамі мовы ў сваім бліжэйшым акружэнні. Ніхто дома па-беларуску не размаўляе, у школе таксама. На маю думку, родная мова, бацькоўскі край, нацыянальная культура, спадчына, пакінутая нам ад продкаў, – гэта самае святое, што ёсць у чалавека.